1±6 DE FILICUM GBNERIBUS DORSIFERARUM 



bere velimus , omittere observare, num membrana, & fru-' 

 ctifkatio quam obtegir, sint respectu nervi sive venae, ter- 

 minales aut laterales. Involucrum firme huic lateri frondis 

 adhaeret , illi vero adpressum, sive levissimo quodam tactu 

 obscrictum ; haud tamen quin & hac etiam parte aér omni- 

 no excludatur , adeo ut quacumque rarione impregnatici fio- 

 rimi absolvatur, quasi in tenebris sub hac membrana res. 

 tacite agatur, neque opem alrerius cujusquam poscit. Mem- 

 brana enim omnia fide amplectitur, fovetque, dum pericar- 

 pia , jamjam matura , semina sua valent projicere ; & quod 

 haec organa vera semina propellunt, ex. multorum philoso- 

 phorum experimentis patet. 



Res , quae in hoc involucro membranaceo praecipue no- 

 tanda est , directionem sive modum, quo se rumpic, spe- 

 ctat. Num externe ( sive ad marginerei frondis ) an interne 

 ( sive ad latus, quod ad costarti sive nervum frondis, vel fron- 

 dis laciniae ) vergit. Huic rei nemo ante me advertit animum. 

 At sane summo usui est in generibus naturalibus determi- 

 nandis , cum in omni specie sic constans ; tum in filicibus, 

 quae quoad habitum , & caeteras res consentiunt , semper 

 eadem est. Porro tantum abest quod Linnaei genera turbei 

 aut diruat, ut potius augeat, & characteres suos confirmet; 

 tum perraro occurrit species,quae de sede sua a Linnaeo 

 data depellatur inquilina. Neque haec dico quasi characte- 

 res Linnaeanos supervacaneos haberi vellem ; e contrario , 

 hos omnes strenuus retineo , at pace viri illustrissimi diffe- 

 rentias de involucro desumptas liceat addere , quo genera 

 sua priora firmiori stent talo , & ut principiis veris chara- 

 cteres novorum generum rite determinentur. 





